**איתי גורביץ'** (נולד ב-14 באוגוסט 1995) הוא אלוף ישראל ואלוף המכביה בשחייה. הוא בעל 5 מדליות זהב מהמכביה.

ביוגרפיה
--------

גורביץ' נולד וגדל בבאר שבע. הוא עבר עם משפחתו למיתר. הוא התאמן בפנימיית המחוננים בשחייה במכון וינגייט בהדרכתו של לאוניד קאופמן ושחה עבור קבוצת הפועל ירושלים. הוא לומד באוניברסיטת אריזונה בארצות הברית.

### 2011

באליפות ישראל בשחייה שנערכה במכון וינגייט באוגוסט 2011, סיים גורביץ', במקום חמישי במשחה ל-400 מטר מעורב אישי בתוצאה של 4:38.87 דקות, במקום שישי במשחה ל-200 מטר פרפר בתוצאה של 2:09.37 דקות, בשלב המוקדמות הוא קבע תוצאה של 2:06.69 דקות ובמקום שמיני במשחה ל-200 מטר מעורב אישי בתוצאה של 2:14.71 דקות, בשלב המוקדמות הוא קבע תוצאה של 2:11.25 דקות.

### 2012

באליפות ישראל בשחייה (בריכת 25 מטר) שנערכה בבית איל, אשדות יעקב מאוחד, בפברואר 2012, סיים גורביץ' במקום רביעי במשחה ל-400 מטר מעורב אישי בתוצאה של 4:22.70 דקות, פעמיים במקום חמישי במשחה ל-100 מטר פרפר בתוצאה של 55.89 שניות ובמשחה ל-200 מטר פרפר בתוצאה של 2:02.00 דקות ובמקום שמיני במשחה ל-200 מטר מעורב אישי בתוצאה של 2:09.10 דקות.

באליפות אירופה בשחייה לנוער שנערכה באנטוורפן שבבלגיה ביולי אותה שנה סיים גורביץ' במקום 12 במשחה ל-200 מטר פרפר בתוצאה של 2:03.46 דקות, בשלב המוקדמות הוא קבע שיא אישי חדש של 2:01.62 דקות, במקום 18 במשחה ל-100 מטר פרפר בשיא אישי חדש של 55.64 שניות, במקום 29 במשחה ל-400 מטר מעורב אישי בתוצאה של 4:38.13 דקות ובמקום 37 במשחה ל-50 מטר פרפר בשיא אישי חדש של 25.90 שניות.

באליפות ישראל בשחייה שנערכה במכון וינגייט ביולי אותה שנה, זכה גורביץ' בשתי מדליות, כסף וארד. מדליית כסף, במשחה ל-200 מטר פרפר בתוצאה של 2:02.77 דקות, אחרי אבי כהן מהפועל בת ים (2:02.68 דקות) ולפני נמרוד חייט (2:05.37 דקות) ומדליית ארד, במשחה ל-400 מטר מעורב אישי בתוצאה של 4:32.14 דקות, אחרי גל נבו (4:26.20 דקות) וטל חנני (4:28.69 דקות). נוסף לכך, הוא סיים במקום חמישי במשחה ל-200 מטר מעורב אישי בתוצאה של 2:08.77 דקות.

### 2013

#### אלוף ישראל (בריכת 25 מטר)

באליפות ישראל בשחייה (בריכת 25 מטר) שנערכה באשדות יעקב בפברואר 2013, זכה גורביץ' ב-3 מדליות, אחת מכל סוג. מדליית זהב, במשחה ל-200 מטר פרפר בשיא ישראלי חדש לגילאי 18 של 1:58.64 דקות, לפני אבי כהן (1:59.01 דקות) ופבל פסין ממכבי קריית ביאליק (2:00.18 דקות), מדליית כסף, במשחה ל-400 מטר מעורב אישי בשיא אישי חדש של 4:17.86 דקות, אחרי נמרוד חייט (4:15.42 דקות) ולפני גל נבו (4:24.02 דקות) ומדליית ארד, במשחה ל-200 מטר מעורב אישי בשיא אישי חדש של 2:02.97 דקות, אחרי יעקב טומרקין (1:56.14 דקות) וחייט (2:00.08 דקות). נוסף לכך, הוא סיים במקום חמישי במשחה ל-100 מטר פרפר בשיאי אישי חדש של 54.96 שניות.

באליפות אירופה בשחייה לנוער שנערכה בפוזנן שבפולין ביולי אותה שנה סיים גורביץ' במקום 11 במשחה ל-200 מטר פרפר בתוצאה של 2:01.90 דקות, במקום 16 במשחה ל-400 מטר מעורב אישי בתוצאה של 4:30.39 דקות במקום 25 במשחה ל-100 מטר פרפר בתוצאה של 55.75 שניות ובמקום 41 במשחה ל-50 מטר פרפר בתוצאה של 25.85 שניות. נוסף לכך, הוא סיים במקום עשירי במשחה שליחים 4x100 מטר מעורב ביחד עם ארתור פוליאק, איתי גולדפיין וגלב יוניצ'ב בתוצאה של 3:48.23 דקות.

#### אלוף המכביה

בתחרויות השחייה של המכביה התשע-עשרה שנערכו בבריכת השחייה החדשה שבמכון וינגייט ביולי 2013 זכה גורביץ' ב-3 מדליות זהב, במשחה ל-200 מטר פרפר בתוצאה של 2:01.03 דקות, לפני יונתן בטשא (2:02.05 דקות) ואבי כהן (2:02.40 דקות), במשחה ל-400 מטר מעורב אישי בתוצאה של 4:25.47 דקות, לפני טל חנני (4:26.36 דקות) ונמרוד חייט (4:32.08 דקות) ובמשחה שליחים 4x200 מטר חופשי.

באליפות ישראל בשחייה שנערכה במכון וינגייט באוגוסט אותה שנה, זכה גורביץ' ב-3 מדליות כסף, במשחה ל-200 מטר פרפר בתוצאה של 2:01.32 דקות, אחרי גל נבו (1:59.33 דקות) ולפני אבי כהן (2:01.51 דקות), במשחה ל-200 מטר מעורב אישי בתוצאה של 2:04.60 דקות, אחרי נבו (2:02.47 דקות) ולפני טל חנני (2:05.08 דקות) ובמשחה ל-400 מטר מעורב אישי בתוצאה של 4:23.88 דקות, אחרי נבו (4:20.41 דקות) ולפני חנני (4:28.22 דקות). נוסף לכך, הוא סיים במקום חמישי במשחה ל-400 מטר חופשי בתוצאה של 4:01.30 דקות, בשלב המוקדמות הוא קבע שיא איש חדש של 3:57.17 דקות, התוצאה השנייה בטיבה באליפות ואיטית ב-8 מאיות מזמנו של עידו הבר שזכה באליפות (3:57.09 דקות).

### 2014

באליפות ישראל בשחייה (בריכת 25 מטר) שנערכה במכון וינגייט בפברואר 2014, זכה גורביץ' ב-3 מדליות כסף, במשחה ל-200 מטר פרפר בתוצאה של 1:58.01 דקות, אחרי גל נבו (1:54.89 דקות) ולפני נמרוד חייט (1:58.06 דקות), במשחה ל-200 מטר מעורב אישי בתוצאה של 1:59.68 דקות, אחרי חייט (1:58.45 דקות) ולפני רונן פאור מבני הרצליה (2:00.91 דקות) ובמשחה ל-400 מטר מעורב אישי בתוצאה של 4:13.50 דקות אחרי נבו (4:08.30 דקות) ולפני חייט (4:18.03 דקות). נוסף לכך, הוא סיים במקום שביעי במשחה ל-400 מטר חופשי בתוצאה של 3:53.48 דקות.

#### אלוף ישראל

באליפות ישראל בשחייה שנערכה באותה השנה זכה גורביץ' ב-3 מדליות, 1 זהב ו-2 כסף. מדליית זהב, במשחה ל-200 מטר פרפר בתוצאה של 2:02.10 דקות, לפני תום קרמר חברו לאגודה (2:02.34 דקות) ואבי כהן מהפועל בת ים (2:03.04 דקות). מדליות כסף, במשחה ל-200 מטר מעורב אישי בתוצאה של 2:05.86 דקות, אחרי גל נבו (2:03.34 דקות) ולפני ניב שילר ממכבי קריית ביאליק (2:06.48 דקות) ובמשחה ל-400 מטר מעורב אישי בתוצאה של 4:27.29 דקות, אחרי גל נבו (4:25.43 דקות) ולפני גל הדר מקרית אונו (4:32.52 דקות). נוסף לכך, הוא סיים במקום שישי במשחה ל-400 מטר חופשי בתוצאה של 4:00.68 דקות.

באליפות אירופה שנערכה בברלין גרמניה באוגוסט 2014 סיים גורביץ' במקום 29 במשחה ל-200 מטר מעורב אישי בתוצאה של 2:04.74 דקות, במקום 32 במשחה ל-200 מטר פרפר בתוצאה של 2:03.10 דקות, במקום 50 במשחה ל-100 מטר פרפר בשיא אישי חדש של 55.55 שניות ובמקום 55 במשחה ל-50 מטר פרפר בשיא אישי חדש של 25.40 שניות. נוסף לכך, הוא פסל במשחה ל-400 מטר מעורב אישי.

### 2016

בתחרות גביע האיגוד שנערכה במכון וינגייט באפריל 2016 קבע גורביץ' במשחה ל-200 מטר פרפר שיא אישי חדש של 1:58.96 דקות, במשחה ל-200 מטר מעורב אישי שיא אישי חדש של 2:01.53 דקות ומשחה ל-400 מטר מעורב אישי שיא אישי חדש של 4:17.56 דקות.

באליפות אירופה שנערכה בלונדון במאי אותה שנה הוא סיים במקום 15 במשחה ל-400 מטר מעורב אישי בתוצאה של 4:21.08 דקות, במקום 22 במשחה ל-200 מטר פרפר בתוצאה של 1:59.60 דקות, במקום 24 במשחה ל-200 מטר מעורב אישי בתוצאה של 2:02.51 דקות ובמקום 39 במשחה ל-400 מטר חופשי בתוצאה של 3:57.02 דקות.

#### השחיין המצטיין באליפות ישראל

באליפות ישראל בשחייה שנערכה ביולי אותה שנה הוא זכה ב-4 מדליות, 3 זהב ו-1 ארד. מדליות זהב, במשחה ל-200 מטר פרפר בתוצאה של 1:59.81 דקות, לפני יונתן בטשא (2:01.37 דקות) וגל נבו (2:02.85 דקות), במשחה ל-200 מטר מעורב אישי בתוצאה של 2:02.58 דקות, לפני גל נבו (2:04.80 דקות) וחברו לאגודה אורי טרלצקי (2:05.80 דקות), במשחה ל-400 מטר מעורב אישי 4:20.58 דקות, לפני גל נבו (4:30.01 דקות) וגל הדר ממכבי קריית אונו (4:31.16 דקות) ומדליית ארד במשחה ל-100 מטר חזה בתוצאה של 1:02.77 דקות, אחרי איליה גלדישב (1:02.49 דקות) ואמרי גניאל (1:02.76 דקות).

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **איתי גורביץ'** בוויקישיתוף

קישורים חיצוניים
----------------

* איתי גורביץ' באתר *Swimrankings* (באנגלית)
* איתי גורביץ' באתר *Swimrankings* (באנגלית)